
REFERAT DE APROBARE
a Proiectului de hotărâre  privind reatribuirea cu contract de închiriere, pe o perioadă de un an a spațiului situat în Timișoara ,str. Proclamația de la Timișoara , nr.1, ap.1, către  ASOCIAȚIA CIVICĂ ȘI UMANITARĂ MÂNA AJUTĂTOARE – ACUMA

ASOCIAȚIA CIVICĂ și UMANITARĂ MÂNA AJUTATOARE – ACUMA este o persoană  juridică, fără scop patrimonial, constituită în baza OG.26/2000, având scopul de sprijinire a persoanelor defavorizate, de integrare în societate a copiilor și tinerilor aflați în dificultate și care promovează dezvoltarea educațională, socială și culturală a copiilor/ tinerilor defavorizați și aflați în nevoie .
Prin cererea cu nr. CT2021-006898/17.12.2021, Asociația Civică și Umanitară Mâna Ajutatoare – Acuma, solicită prelungirea contractului de închiriere nr.1591/05.01.2016, cu termen de valabilitate 04.01.2022, având ca obiect spațiul din Timișoara, str.Proclamația de la Timișoara, nr.1, ap.1. 
Solicitarea  Asociației a fost analizată  în ședința din data de 10.01.2022 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara, precum si în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr.122/13.04.2021, comisia hotărând reatribuirea pe o perioada de 1an a spațiului situat în imobilul din Timișoara , str. Proclamația de la Timișoara, nr.1, ap.1. 
Arătăm faptul că, spațiul deținut de Asociație  este înscris în CF nr.407738-C1-U5 Timisoara, nr. Topo 349/I în proprietatea Statului Român, în folosința Consiliului Local al Municipiului Timișoara .
           În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;          
	În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
Apreciem faptul că, Proiectul de hotărâre privind reatribuirea cu contract de închiriere, pe o perioadă de un an a spațiului situat în Timișoara, str. Proclamația de la Timișoara, nr.1, ap.1, către  ASOCIAȚIA CIVICĂ ȘI UMANITARĂ MÂNA AJUTĂTOARE – ACUMA îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara. 

